KESTOPIGMENTOINTI -uusiorinnan nännipihan tatuointi

|  |
| --- |
|  |

Areolan / nännipihan pigmentointi/ tatuointi voidaan tehdä, kun uusiorinnan nännin rekonstruktiosta on kulunut n. 3 kuukautta.

Valmistautuminen

* Toimenpide tehdään Emla-voide puudutuksessa, jonka asiakas laittaa jo kotona n. 1 - 2 tuntia ennen annettua toimenpideaikaa.
* Puudutteen voi ostaa apteekista reseptittä
* Puudute levitetään 2 – 4 mm paksuisena kerroksena rinnan keskiosaan siten, että alue voi olla 2 – 3 cm yli arvioidun nännipihan koon. Rinta peitetään talouskelmulla tai pehmeällä muovikalvolla.

Toimenpide

* Väri valitaan toisen rinnan sävyn mukaiseksi yhdessä asiakkaan kanssa, joka hyväksyy suunnitelman.
* Valittu pigmentointiväri viedään ihonalaiseen kerrokseen n. 0.5 - 1,5 mm:n syvyyteen sähkökäyttöisen pigmentointilaitteen avulla.
* Pigmentointilaitteessa käytetään kertakäyttöisiä, steriilejä pigmentointineuloja

ja -tarvikkeita.

* Aikaa toimenpiteeseen tulee varata n. 2 tuntia.
* Toimenpiteen jälkeen iho saattaa punoittaa. Punoitus rauhoittuu muutaman päivän kuluttua, jolloin lopullinen väritulos on nähtävissä.
* Koska heti pigmentoinnin jälkeen käsitellyltä alueelta erittyvän kudosnesteen mukana erittyy myös pigmenttiväriä, tarvittaessa tehdään toinen käsittelykerta hyvän lopputuloksen saavuttamiseksi. Asiakas ottaa itse yhteyttä, jos tarvitsee

uusintakäsittelyn.

Kotihoito-ohjeet

* Toimenpiteen jälkeen käsitellylle alueelle laitetaan rasva- tai silikonitaitos sekä kuiva harsotaitos. Sidos saa olla paikallaan 2 vuorokauden ajan, kastelematta.

Sen jälkeen saa suihkuttaa ja käsiteltyä aluetta tulee rasvata 2 - 3 kertaa vuorokaudessa viikon ajan ihon hilseilyn ja kuivumisen estämiseksi.

* Rasvatun alueen päälle voi laittaa harsotaitoksen suojaamaan ihoa ja estämään käsiteltyä aluetta rintaliivien hankaamiselta. Rasvaamiseen soveltuu jokin perusvoide (esim Aqualan, Bephanten, Ceridal-öljy tms.).
* Saunominen ja uiminen klooripitoisessa vedessä on kiellettyä noin 3 vrk ajan.
* Toinen pigmentointikerta voidaan tehdä aikaisintaan 3 kuukauden kuluttua,

voitte itse ottaa tarvittaessa yhteyttä plastiikkakirurian poliklinikalle.

Ihon uusiutumisen myötä väri vaalenee noin 2 – 5 vuodessa.